কালকা-চিমলা ৰেলৰ প্ৰথম ইঞ্জিন আছিল দুটা "B" শ্ৰেণীৰ 0-4-0ST ইঞ্জিন, যি দুটা দাৰ্জিলিং হিমালয়ান ৰেলৱেৰ পৰা অনা হৈছিল। ইঞ্জিন দুটা ২ ফুট (৬১০ মিঃমিঃ) গজৰ বাবে নিৰ্মাণ কৰা হৈছিল, কিন্তু ১৯০১ চনত এইকেইটাক ২ ফুট ৬ ইঞ্চিৰ (৭৬২ মিঃমিঃ) গজলৈ পৰিবৰ্তন কৰা হয়। পিছে ইঞ্জিন দুটা সিমান উপযুক্ত নাছিল বাবে ১৯০৮ চনত এইকেইটা বিক্ৰী কৰি দিয়া হয়। ১৯০২ চনত সামান্য ডাঙৰ জোখৰ চকাৰ ১০টা 0-4-2T ইঞ্জিন অনা হয়। ৩০" ৰ (৭৬২ মিঃমিঃ) ড্ৰাইভিং হুইল আৰু ১২"x১৬" ৰ (৩০৪.৮ মিঃমিঃ x ৪০৬.৪ মিঃমিঃ) চিলিণ্ডাৰযুক্ত এই ইঞ্জিনকেইটাৰ প্ৰতিটোৰ ওজন আছিল ২১.৫ টন। নিৰ্মাণ কৰিছিল এটা বৃটিছ কোম্পানী । পিছলৈ নৰ্থ ৱেষ্টাৰ্ণ ষ্টেট ৰেলৱেই এইকেইটাক "বি" শ্ৰেণীভূক্ত কৰিছিল।

2-6-2T ইঞ্জিনৰ ৰূপত ডাঙৰ ইঞ্জিনৰ আগমন হৈছিল। ইয়াৰে ৩০টা সামান্য পৃথক গঢ়ত নিৰ্মাণ কৰা হৈছিল। নিৰ্মাণকৰ্তা আছিল আৰু । ৩০" ৰ (৭৬২ মিঃমিঃ) ড্ৰাইভিং হুইল আৰু ১৪"x১৬" ৰ (৩৫৫.৬ মিঃমিঃ x ৪০৬.৪ মিঃমিঃ) চিলিণ্ডাৰযুক্ত এই ইঞ্জিনকেইটাৰ প্ৰতিটোৰ ওজন আছিল প্ৰায় ৩৫ টন। পিছলৈ নৰ্থ ৱেষ্টাৰ্ণ ষ্টেট ৰেলৱেই ইয়াক "কে" আৰু "কে ২" শ্ৰেণীভূক্ত কৰিছিল। এই ইঞ্জিনবোৰেই ভাপযুগত ৰেল পৰিবহন সুচাৰুৰূপে চলাই ৰাখিছিল। ১৯২৮ চনত দুটা "টি ডি" শ্ৰেণীৰ ৬৮ টন ওজনৰ ২-৬-২+২-৬-২ অনা হৈছিল। কিন্তু এই ইঞ্জিন বেছি দিন নচলিল আৰু কম দিনৰ ভিতৰতে এই দুটাক কাংগ্ৰা ভেলী ৰেলৱেলৈ যোৱা হ'ল। ভাপ ইঞ্জিনৰ নিয়মীয়া সেৱা ১৯৭১ চনত অন্ত পৰিল।

তথ্যচিত্ৰ
বোলছবিৰ গীতৰ চিত্ৰায়ন
ইঞ্জিন
চলন্ত সম্পদ